/* KOM/2010/0696 galutinis*/ KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 7-10/2010





[pic] | EUROPOS KOMISIJA | Briuselis, 2010.11.30 KOM(2010) 696 galutinis . KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 7-10/2010 TURINYS 1. Įžanga 3 2. EŽŪGF asignuotosios pajamos 3 3. Pajamos iš laikinų restruktūrizavimo mokesčių (cukraus sektoriuje) 4 4. Pastabos dėl preliminaraus 2010 m. EŽŪGF biudžeto vykdymo 4 5. EŽŪGF asignuotųjų pajamų panaudojimas 7 6. Pajamų iš laikinų restruktūrizavimo mokesčių (cukraus sektoriuje) panaudojimas 7 7. Cukraus pramonės restruktūrizavimo fondo lėšų panaudojimas 7 8. Išvados 7 PRIEDAS | PRELIMINARUS EŽŪGF ASIGNAVIMų PANAUDOJIMAS IKI 2010 08 31 | įžANGA Priedo lentelėje pateikiami duomenys apie faktinį biudžeto vykdymą nuo 2009 m. spalio 16 d. iki 2010 m. rugpjūčio 31 d.; jie lyginami su išlaidų įvertinimu, parengtu remiantis pagal Tarybos reglamento (EB) Nr. 1290/2005[1] 20 straipsnio nuostatas nustatytu rodikliu. EŽŪGF ASIGNUOTOSIOS PAJAMOS Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Pagal šias taisykles asignuotosios pajamos gali būti naudojamos valstybių narių patirtoms EŽŪGF išlaidoms finansuoti. Jei dalis šių pajamų nepanaudojama, ta dalis automatiškai perkeliama į kitus biudžetinius metus[2]. Kaip jau buvo išdėstyta ankstesnėse Išankstinio perspėjimo sistemos ataskaitose, remiantis Komisijos skaičiavimais turimos asignuotosios pajamos siekė 922 mln. EUR. Konkrečiai: - apskaičiuota, kad asignuotosios pajamos, kurias numatyta gauti 2010 biudžetiniais metais, sudaro 789 mln. EUR. 600 mln. EUR ir 91 mln. EUR sumas atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad pajamos, gautos taikant pieno mokestį, sudarys 98 mln. EUR; - apskaičiuota, kad iš 2009 į 2010 biudžetinius metus turėtų būti perkelta 133 mln. EUR asignuotųjų pajamų. Komisija 922 mln. EUR pajamas paskyrė dviem schemoms. Konkrečiai: - 222 mln. EUR skirta gamintojų organizacijų veiklos fondams vaisių ir daržovių sektoriuje ir - 700 mln. EUR skirta bendrosios išmokos schemai. Šioms dviem schemoms biudžeto valdymo institucija pagal Komisijos taisomąjį raštą galiausiai skyrė atitinkamai 547 mln. EUR ir 28 480 mln. EUR asignavimų. Pirmiau minėtų patvirtintų asignavimų ir asignuotųjų pajamų suma atitinka bendrą 769 mln. EUR prašomų asignavimų gamintojų organizacijų veiklos fondams vaisių ir daržovių sektoriuje ir 29 180 mln. EUR bendrosios išmokos schemai įvertį. Priedo lentelėje, kurioje pateikiami preliminarūs laikotarpio iki 2010 m. rugpjūčio 31 d. 2010 m. biudžeto vykdymo rezultatai, patvirtinti asignavimai minėtoms dviem schemoms yra įtraukti į pradinius biudžeto asignavimus vaisių ir daržovių sektoriui bei atsietosios tiesioginės pagalbos sektoriui; jie atitinkamai sudaro 720,1 mln. EUR ir 33 272 mln. EUR, neįskaitant pirmiau minėtų asignuotųjų pajamų. Įtraukus šiems sektoriams skirtas pajamas, 2010 m. biudžete numatyti asignavimai vaisių ir daržovių sektoriui iš viso sudaro 942,1 mln. EUR, o atsietajai tiesioginei pagalbai – 33 972 mln. EUR. PAJAMOS Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) Pajamos iš laikinų cukraus sektoriaus restruktūrizavimo mokesčių laikomos asignuotosiomis pajamomis, skirtomis cukraus pramonės restruktūrizavimo pagalbai ir kitai pagalbai, kurią numatoma skirti iš Cukraus pramonės restruktūrizavimo fondo, finansuoti. Kaip jau buvo išdėstyta ankstesnėse Išankstinio perspėjimo sistemos ataskaitose, šių pajamų 2010 m. įvertis siekė 606,8 mln. EUR, o 717,9 mln. EUR sumą buvo numatyta perkelti iš 2009 į 2010 biudžetinius metus. PASTABOS DėL PRELIMINARAUS 2010 M. EŽŪGF BIUDžETO VYKDYMO Trumpai aptariami tam tikri biudžeto straipsniai, kuriuos įgyvendinant susidarė arba per metus susidarys didžiausi faktinio ir numatyto 2010 m. biudžeto vykdymo skirtumai. Rinkos priemonės Intervencijai žemės ūkio rinkose finansuoti panaudota – 422,1 mln. EUR mažiau lėšų nei nustatyta remiantis 2010 m. rugpjūčio 31 d. rodikliu. Šis skirtumas pirmiausia sietinas su maisto programomis ir pieno bei pieno produktų sektoriais, kuriuose šiame etape asignavimų panaudota gerokai mažiau nei planuota. O kituose sektoriuose, pavyzdžiui, vaisių bei daržovių ir vyno, asignavimų panaudota daugiau negu planuota. Grūdai (+ 36,4 mln. EUR) Didesnį biudžeto asignavimų panaudojimą, palyginti su dabartiniu rodikliu nurodytu lygiu, visų pirma lėmė didesnis viešajam sandėliavimui priimamų grūdų kiekis ir spartesnis jų priėmimo tempas, palyginti su tuo tempu, kuris išsilaikė, kai buvo nustatytas 2010 m. rodiklis. Komisijos nuomone, išlaidos šiai schemai iki biudžetinių metų pabaigos viršys iš pradžių 2010 m. biudžete jai numatytus asignavimus. Grąžinamosios išmokos už I priede nenurodytus produktus (- 52,5 mln. EUR) Lėtesnį biudžeto asignavimų panaudojimą, palyginti su dabartiniu rodikliu nurodytu lygiu, visų pirma lėmė sumažėjusios valstybių narių išlaidos, susijusios su eksporto grąžinamųjų išmokų už perdirbtų žemės ūkių produktų sudėtyje esančius pieno produktus, mokėjimu. Taip yra dėl to, kad padėtis pieno rinkoje labai pagerėjo, palyginti su ta, kuri vyravo rengiant 2010 m. biudžetinių metų taisomąjį raštą. Padėčiai pagerėjus, Komisija 2009 m. lapkričio mėn. nutraukė pieno produktų eksporto grąžinamųjų išmokų mokėjimą. Komisijos nuomone, iki biudžetinių metų pabaigos šiame sektoriuje bus sutaupyta biudžeto lėšų. Maisto programos (- 208,8 mln. EUR) Lėtesnį biudžeto asignavimų panaudojimą, palyginti su dabartiniu rodikliu nurodytu lygiu, visų pirma lėmė tai, kad nesutampa laikas, kai valstybės narės deklaruoja iš sandėlių paimtų produktų kiekį, ir laikas, kai valstybės narės deklaruoja tuos produktus kaip paimtus paskirstyti pagal planą. Be to, numatoma, kad iki biudžetinių metų pabaigos bus deklaruota papildomų išlaidų, nes pieno produktus galima paimti iš sandėlių ne iki įprasto 2010 m. rugpjūčio pabaigos termino, o iki 2010 m. rugsėjo mėn. pabaigos. Šiame etape Komisija mano, kad iki biudžetinių metų pabaigos šios schemos įgyvendinimo tempas paspartės, kaip atsitiko įgyvendinant 2009 m. planą. Vaisiai ir daržovės (+ 60,9 mln. EUR, palyginti su patvirtintais asignavimais) Toks asignavimų panaudojimo lygis gautas laikotarpio iki 2010 m. rugpjūčio 31 d. rodiklį pritaikius patvirtintiems biudžeto asignavimams, į kuriuos neįtrauktos pajamos, kurios buvo asignuotos šiam sektoriui (NB. išsami informacija pateikta 2 dalyje). NB: Kad skaitytojui būtų patogiau, priedo preliminaraus asignavimų panaudojimo lentelėje Komisija pateikė išnašą „*“. Šioje išnašoje parodyta, kokia būtų situacija, jei 2010 m. rugpjūčio 31 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 720,1 mln. EUR patvirtintų biudžeto asignavimų ir šiam sektoriui asignuotos pajamos, kurios, remiantis skaičiavimais, turėtų siekti 222,0 mln. EUR. Todėl, pritaikius rodiklį bendrai šiam sektoriui finansuoti numatytai 942,1 mln. EUR sumai, atrodytų, kad nepanaudota -96,0 mln. EUR asignavimų. Šiame etape Komisija mano, kad šiame sektoriuje bus šiek tiek sutaupyta, nes numatoma, kad mokėjimai gamintojų organizacijų veiklos fondams bus mažesni, palyginti su iš pradžių numatytais poreikiais. Vynuogių auginimo sektoriaus produktai (+ 73,2 mln. EUR) Palyginti su 2010 m. rugpjūčio 31 d. rodikliu nurodytu biudžeto asignavimų lygiu, tokį per didelį biudžeto asignavimų panaudojimą lemia paspartėjęs valstybių narių mokėjimų tempas – visų pirma pagal nacionalines paramos programas. Palyginti su 2009 m. mokėjimais pagal šias programas, per paskutinius du biudžetinių metų mėnesius numatomos papildomos išlaidos. Vis dėlto šiame etape Komisija mano, kad šiame sektoriuje bus šiek tiek sutaupyta. Pienas ir pieno produktai (- 316,6 mln. EUR) Padėtis pieno produktų rinkose labai pagerėjo, palyginti su buvusia 2010 biudžetinių metų taisomojo rašto rengimo metu. Dėl to Komisija nutraukė pieno produktų eksporto grąžinamųjų išmokų mokėjimą. Be to, dėl gerokai padidėjusių ES rinkos kainų liovėsi didėti ir stabilizavosi viešai sandėliuojamų nugriebto pieno miltelių ir sviesto kiekis. Lėtesnį biudžeto asignavimų panaudojimą, palyginti su dabartiniu rodikliu nurodytu lygiu, dėl pirmiau išvardytų veiksnių lemia šiuo metu patiriamos mažesnės išlaidos šiame sektoriuje. Todėl, Komisijos nuomone, šiame sektoriuje bus sutaupyta nemažai biudžeto lėšų. Tiesioginė pagalba Panaudotų biudžeto asignavimų tiesioginei pagalbai suma, palyginti su 2010 m. rugpjūčio 31 d. rodikliu nurodytu lygiu, buvo 429,3 mln. EUR didesnė. Atsietoji tiesioginė pagalba (+ 587,9 mln. EUR, palyginti su patvirtintais asignavimais) Toks asignavimų panaudojimo lygis gautas laikotarpio iki 2010 m. rugpjūčio 31 d. rodiklį pritaikius patvirtintiems biudžeto asignavimams, į kuriuos neįtrauktos pajamos, kurios buvo asignuotos šiam sektoriui (NB. išsami informacija pateikta 2 dalyje). NB. Kad skaitytojui būtų patogiau, priedo preliminaraus asignavimų panaudojimo lentelėje Komisija pateikė išnašą „*“. Šioje išnašoje parodyta, kokia būtų situacija, jei 2010 m. rugpjūčio 31 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 33 272 mln. EUR patvirtintų biudžeto asignavimų ir šiam sektoriui asignuotos pajamos, kurios, remiantis skaičiavimais, turėtų siekti 700 mln. EUR. Todėl, pritaikius rodiklį bendrai šiam sektoriui finansuoti numatytai 33 972 mln. EUR sumai, liktų nepanaudota - 110,8 mln. EUR – 0,3 % pirmiau minėtos bendros sumos. Šiame etape toks nežymus nuokrypis rodo, kad įgyvendinant šią schemą asignavimų panaudojimo lygis 2010 m. yra daug geresnis, palyginti su 2009 m. Kita tiesioginė pagalba (- 159,8 mln. EUR) Tokį mažesnį nei planuota asignavimų panaudojimą visų pirma lemia tam tikros schemos, pvz., priemokų už galvijus ir pagalbos už medvilnės plotus, nes pagal jas buvo pateikta paraiškų dėl mažesnio galvijų ir hektarų skaičiaus, palyginti su duomenimis, kurie buvo turimi sudarant 2010 m. biudžetą. Šiame etape Komisija mano, kad šiame sektoriuje bus šiek tiek sutaupyta. Žemės ūkio išlaidų auditas Ankstesnių metų sąskaitų patvirtinimas (+ 234,2 mln. EUR) Esamas panaudojimo lygis gautas lyginant jau atliktus su sąskaitų patvirtinimu susijusius ištaisymus ir 2010 m. rugpjūčio 31 d. atitinkamu rodikliu nurodytą lygį. Šiame etape, remiantis šios schemos įgyvendinimu, matyti, kad nepanaudota 234,2 mln. EUR šios schemos neigiamų išlaidų. Reikėtų pažymėti, kad nors Komisija 2010 m. taisomajame rašte pasiūlė – 80 mln. EUR vertės ištaisymus, biudžeto valdymo institucija paliko – 310 mln. EUR sumą. Komisija mano, kad numatomų ištaisymų, susijusių su jos sąskaitų patvirtinimo sprendimais ir su valstybių narių pagalbos mokėjimo terminų nesilaikymu, nepakaks šiai didelei biudžeto valdymo institucijos nustatytai – 310 mln. EUR sumai padengti. Komisijai reikės susidariusį didelį neigiamų biudžeto asignavimų trūkumą padengti naudojant teigiamus biudžeto asignavimus, kad 2010 m. galėtų uždaryti šią sąskaitą. EŽŪGF ASIGNUOTųJų PAJAMų PANAUDOJIMAS Iš priede pateiktos lentelės matyti, kad 2010 m. rugpjūčio 31 d. buvo 900,3 mln. EUR asignuotųjų pajamų. Konkrečiai: - pajamos dėl ištaisymų, grindžiamų sąskaitų atitikties patvirtinimo sprendimais, buvo apie 509,7 mln. EUR, o iki biudžetinių metų pabaigos numatoma gauti papildomų sumų; - pajamos susigrąžinus sumas dėl pažeidimų siekė 146,4 mln. EUR, o iki biudžetinių metų pabaigos tikimasi gauti papildomų pajamų, ir - šiame etape turėjo būti surinktos visos pieno mokesčio pajamos, ir jos siekia 102,6 mln. EUR, palyginti su 98 mln. EUR pirminiu įverčiu; - galiausiai, nors iš pradžių planuota iš 2009 į 2010 m. perkelti 133 mln. EUR asignuotųjų pajamų, iš tikrųjų perkelta 141,5 mln. EUR. 2010 m. rugpjūčio 31 d, surinktų asignuotųjų pajamų suma siekia 758,7 mln. EUR, ir iki biudžetinių metų pabaigos tikimasi gauti papildomų pajamų. Šiame etape Komisija numato, kad visos 2010 m. gautinos asignuotosios pajamos bus didesnės, palyginti su 2010 m. biudžete iš pradžių numatyta suma. Reikia pažymėti, kad nepanaudotų asignuotųjų pajamų, surinktų 2010 m., suma bus perkelta į 2011 m. biudžetinius metus. PAJAMų Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) PANAUDOJIMAS Kaip jau išdėstyta ankstesnėse Išankstinio perspėjimo sistemos ataskaitose, 2010 m. biudžete bendra asignuotųjų pajamų, gautų iš laikinų restruktūrizavimo mokesčių, suma sudarė 1 375,1 mln. EUR. CUKRAUS PRAMONėS RESTRUKTūRIZAVIMO FONDO Lėšų PANAUDOJIMAS 2010 m. rugpjūčio pabaigoje valstybės narės buvo išmokėjusios 244,5 mln. EUR sumą, skirtą pagalbai cukraus pramonei restruktūrizuoti, įvairinimo pagalbai ir pagalbai cukraus perdirbėjams. Šiame etape, remiantis Komisijos skaičiavimais, mokėjimai, kurie turi būti atlikti pagal šią schemą 2010 m., siekia 360 mln. EUR. Todėl laikoma, kad toks panaudojimo lygis yra laikinas ir iki biudžetinių metų pabaigos numatoma išmokėti papildomas sumas. IšVADOS Preliminarus 2010 m. EŽŪGF biudžeto asignavimų panaudojimas laikotarpiu iki 2010 m. rugpjūčio 31 d. rodo, kad mėnesinės kompensacijos valstybėms narėms maždaug 222,4 mln. EUR viršijo rodikliu numatytą lygį. Didesnį asignavimų panaudojimą visų pirma lėmė išlaidos tiesioginei pagalbai, o kalbant apie išlaidas intervencinėms priemonėms žemės ūkio rinkose, dėl pagerėjusios pieno rinkos padėties bus sutaupyta numatytų išlaidų, susijusių ir su eksporto grąžinamosioms išmokoms už pieno produktus, ir su viešuoju sviesto bei nugriebto pieno miltelių sandėliavimu. Atsižvelgdama į biudžeto valdymo institucijos sprendimą - 230,0 mln. EUR padidinti su sąskaitų patvirtinimu susijusių ištaisymų sumą iki - 310,0 mln. EUR, Komisija mano, kad ištaisymų, nustatytų Komisijai priėmus sprendimus dėl sąskaitų patvirtinimo, ir kitų ištaisymų, susijusių su valstybių narių pagalbos mokėjimo terminų nesilaikymu, nepakaks šioms neigiamoms išlaidoms finansuoti. Į taisomojo biudžeto Nr. 10/2010 projektą įtrauktas 05 02 skyriaus (intervencija žemės ūkio rinkose) asignavimų sumažinimas 330 mln. EUR. Todėl Komisija numato, kad nepadengta (finansavimas neužtikrintas) pirmiau nurodytų neigiamų išlaidų dalis bus iš dalies padengta iš įvairių sutaupytų dabartinio biudžeto lėšų ir daugiausia iš asignuotųjų pajamų, kuriomis bus galima naudotis 2010 m. PRIEDAS [pic] [1] OL L 209, 2005 8 11, p. 1. [2] Iš ankstesnių metų perkeltos asignuotosios pajamos turi būti panaudotos pirmiausia, tai yra anksčiau nei biudžeto valdymo institucijos patvirtinti asignavimai arba tais metais gautos asignuotosios pajamos (Finansinio reglamento 10 straipsnis).